钦定古今图书集成/明伦汇编/闺媛典/第178卷 > 李九思妻王氏
## 钦定古今图书集成/明伦汇编/闺媛典/第178卷 > 李九思妻王氏

按《砀山县志》：王氏，诸生李九思妻。夫病，氏斋沐告天。
未几，夫死一子。未期，氏年二十四，不食五日。亲属劝
谕，氏悟，啮指喋血，矢志无二。坐卧一小楼，历久不下。
忽梦寐中闻呼曰：“楼倾矣。”氏惊寤，如是者三，乃携子
下楼，楼果倾，瓦及足下。邑令刘阳表其门。氏卒，有司
往吊，赙其丧。适有犯，妇令跪伏柩前二日，勒石志墓。